Stribe af røverier Aalborg har i den senere tid været ramt af en stribe røverier. Det er der muligvis sat en stopper for. Politiet har anholdt tre somaliere, der fremstilles i grundlovsforhør kl. 13 onsdag. Røverbande De tre anholdte er 15 - 16 år. De er sigtet for røveri mod en taxachauffør i Aalborg Øst sidste weekend. De har muligvis andre røverier på samvittigheden, og vicepolitikommissær Ole Jensen siger til TV2/Nord: - Der er en lang stribe af røverier, med enslydende signalementer, som ikke er opklaret, men dog ikke noget konkret. To røvere mangler Politiet leder fortsat efter yderligere to røvere, eftersom der angiveligt var fem røvere med til røveriet mod taxachaufføren i Aalborg Øst. Andre somaliere fængslet To andre somaliere blev tirsdag varetægtsfængslet i fire uger. De mistænkes for et røveri i Slotsparken i Aalborg.

Referat:
Politiet har anholdt tre somaliere, der menes at stå bag røveriet mod en taxachauffør i Aalborg Øst sidste weekend.